Ալիսիա Սթոլինգս

Ալիսիա Սթոլինգս (, ), ամերիկացի բանաստեղծ, թարգմանիչ։ ՄակԱրթուրի կրթաթոշակի դափնեկիր (2011):

Կենսագրություն 
Ալիսիա Սթոլինգսը ծնվել է 1968 թվականին ԱՄՆ Ջորջիա նահանգի Դե-Քալբ շրջանի Դեկատուր քաղաքում։ Արվեստի բակալավրի աստիճան է ստացել Ջորջիայի համալսարանից (1990), մագիստրոսի աստիճան՝ Օքսֆորդի համալսարանից (Լատիներեն գրականության մագիստրոս, 1991)։ «Atlanta Review»-ի խմբագիրն է։ 1999 թվականին Սթոլինգսը տեղափոխվել է Աթենք և այնտեղ բնակություն հաստատել։ Սթոլիգսն Աթենքի կենտրոնի բանաստեղծական ծրագրի տնօրենն է։

Ամուսնացել է «Աթենք նյուզի» խմբագիր Ջոն Սարոպուլոսի հետ։

Ստեղծագործական ուղի 
Սթոլինգսն իր պոեզիայում օգտագործում է ավանդական ձևերը և կապված է «Նոր ֆորմալիզմ» բանաստեղծական շարժման հետ։ Նրա բանաստեղծություններն ու էսսեները հաճախ են տպագրվում «Poetry» ամսագրում։ Հրատարակել է օրիգինալ չափածոների երեք գիրք՝ Archaic Smile (Հնացած ժպիտ, 1999), Hapax (Հապաքս, 2006), and Olives (Ձիթապտուղներ, 2012)։ 2007 թվականին հրատարակել է Լուկրեցիուսի «Իրերի բնության մասին» () նշանավոր պոեմից թարգմանության մի հատված։

Քննադատական պատասխան 
Սթոլինգսի ստեղծագործությունները համեմատվել են Ռիչարդ Ուիլբերի և Էդնա Սենտ Ուինսեթ Միլեյի պոեզիայի հետ։

Սթոլինգսի «Հնացած ժպիտ» ստեղծագործության գրախոսության մեջ գրական լրագրող Էյբլ Մյուզը նշել է.

Սթոլինգսի երկրորդ գրքի՝ Hapax ժողովածուի գրախոսության մեջ Փիթեր Կամպիոնը քննադատորեն գրել է.

«Ձիթապտուղներ» հավաքածուի գրախոսության մեջ Publishers Weekly-ին նշում է, որ տպավորված եմ այն բանաստեղծություններով, որոնք չեն հանդիսանում հին դիցաբանության պատասխան։

Մրցանակներ 
Սթոլինգսի դեբյուտային բանաստեղծական ժողովածուն՝ «Հնացած ժպիտ» (), 1999 թվականին արժանացել է Ռիչարդ Ուիլբուրի () մրցանակին և դարձել Եյլի երիտասարդ բանաստեղծների շարքի և Ուոլթ Ուիթման մրցանակի ֆինալիստ։ Նրա երկրորդ ժողովածուն՝ Hapax (2006), 2008 թվականին արժանացել է բանաստեղծական մրցանակի։ 1994-2000 թվականներին նրա բանաստեղծությունները հայտնվել են «Ամերիկյան լավագույն բանաստեղծությունների» անթոլոգիաներում։ Սթոլինգսն արժանացել է նաև Փուշքարտ մրցանակի, Յունեսի Թիջենս մրցանակի, Հովարդ Նեմերով Սոնետ մրցանակի (2004), Ջեյմս Դիքի մրցանակի։
2010 թվականին արժանացել է Ուիլիս Բարանսթոնի անվան թարգմանչական մրցանակի, 2011 թվականին՝ Գուգենհայմի կրթաթոշակի, ՄակԱրթուրի հիմնադրամի կրթաթոշակի և դարձել է ԱՄՆ արվեստագետների ընկերության անդամ։ 2012 թվականին «Ձիթապտուղներ» () ստեղծագործությունը դարձել է «Գրքի քննադատների ազգային շրջանակի» մրցանակի ֆինալիստ։

Երկեր 
 Archaic Smile. (University of Evansville Press, 1999). ISBN 0-930982-52-5
 Hapax. (TriQuarterly, 2006). ISBN 0-8101-5171-5
 The Nature of Things. (Penguin, 2007). Verse translation of Lucretius, De Rerum Natura. ISBN 978-0-14-044796-5
 The Word Exchange: Anglo-Saxon Poems in Translation. Eds. Greg Delanty and Michael Matto. (W. W. Norton & Company, 2010). ISBN 978-0-393-07901-2
 Olives. (TriQuarterly, 2012). ISBN 978-0-8101-5226-7

Ծանոթագրություններ

Արտաքին հղումներ 

 (Archived 2009-10-23)
 Athens Centre 2009 Poetry Workshop webpage 
 Poems by A.E. Stallings and biography at PoetryFoundation.org
 

Ամերիկացի գրողներ
Ամերիկացի թարգմանիչներ
Գրական կեղծանուններով հայտնի հեղինակներ
20-րդ դարի կին գրողներ
Ամերիկացի բանաստեղծներ
Գուգենհայմի կրթաթոշակառուներ
Ամերիկայի արվեստների և գիտությունների ակադեմիայի անդամներ
20-րդ դարի ամերիկացի կին գրողներ
21-րդ դարի ամերիկացի կին գրողներ
20-րդ դարի ամերիկացի բանաստեղծներ